# Samuel Castillejo Azuaga

Samuel Castillejo Azuaga (Màlaga, 18 de gener de 1995), conegut com a Samu Castillejo és un futbolista andalús que ocupa la posició d'extrem esquerre.

## Carrera de club

Castillejo es va formar a les categories infantils del Màlaga FC. Amb 16 anys va començar a competir amb el filial de l'equip boquerón, l'Atlético Malagueño, on es va assentar i competir durant tres temporades a la Tercera Divisió.
El mes de juny de 2014, Samu Castillejo va ser cridat per l'entrenador del primer equip Javi Gracia per a la pretemporada de l'equip. Va ser anomenat Home del partit en la victòria per 3–1 en un amistós que guanyà contra el Newcastle United F.C., partit en què va marcar un doblet que el va catapultar al primer equip de forma definitiva durant el mes següent.
El 29 d'agost de 2014 Castillejo va fer el seu debut oficial amb el primer equip, quan va substituir la també jove promesa Juanmi en el minut 57 d'un partit que l'equip malaguista perdia 0–3 contra Valencia CF a la Lliga. Casualment, el 2 de febrer de 2015 marcaria el seu primer gol com a professional contra el València CF, que fet i fet suposaria el triomf local (1-0).
Tant ell com el seu company al Màlaga Samu varen fitxar pel Vila-real CF el 18 de juny de 2015, firmant un contracte per cinc anys.

### AC Milan

Castillejo va signar contracte amb l'AC Milan el 17 d'agost de 2018, mentre Carlos Bacca es movia en direcció contrària i signava pel Vila-real. Va debutar a la Serie A el 31 d'agost, jugant com a titular en una victòria per 2–1 contra l'AS Roma a San Siro. Va marcar el seu primer gol amb el club el 30 de setembre, en una derrota per 4–1 a fora contra la US Sassuolo.
Durant el mercat d'estiu de 2021 i després d'una temporada 2020–21 dolenta a la Serie A, Castillejo era una venda prioritària pel club; malgrat que tenia algunes ofertes, finalment no es va decidir per cap d'elles. Fou omès de la llista de 25 jugadors per disputar la Lliga de Campions de la UEFA amb el club.

## Referències

* ↑ «S. Castillejo». Vila-real CF. Arxivat de l'original el 7 d'abril 2018. [Consulta: 7 abril 2018].
* ↑ «Samu Castillejo shines as Málaga defeat Newcastle United». Inside Spanish Football, 02-08-2014. Arxivat de l'original el 3 de setembre 2014. [Consulta: 30 agost 2014].
* ↑ «Samu Castillejo pide un sitio ya» (en castellà). Marca, 03-08-2014. [Consulta: 30 agost 2014].
* ↑ «Alcácer se da un homenaje» (en castellà). Marca, 29-08-2014. [Consulta: 30 agost 2014].
* ↑ «Samu Castillejo clinches win for Malaga over Valencia». ESPN FC, 02-02-2015. [Consulta: 3 febrer 2015].
* ↑ «El Vila-real CF ficha a los ‘Samus'» (en castellà). Web del Vila-real, 18-06-2015. Arxivat de l'original el 22 de juliol 2015. [Consulta: 30 agost 2015].
* ↑ «MILAN, ACCORDO PER CASTILLEJO: Bacca nell'operazione, i dettagli» (en italià). Calcio Mercato, 14-08-2018. [Consulta: 14 agost 2018].
* ↑ «Official announcement: Samuel Castillejo & Diego Laxalt». A.C. Milan, 17-08-2018. [Consulta: 17 agost 2018].
* ↑ Paul, Sumeet. «Piatek paying dividends as Milan win again». ESPN, 01-09-2018. [Consulta: 20 febrer 2019].
* ↑ Smith, Jamie. «Sassuolo 1 AC Milan 4: Suso double lifts under-fire Gattuso». Goal, 30-09-2018. [Consulta: 20 febrer 2019].
* ↑ Bressi, Stefano. «Milan-Napoli, Pioli su Saelemaekers e Castillejo: “Possono fare di più” | PM» (en italià). Pianeta Milan, 13-03-2021. [Consulta: 17 setembre 2021].
* ↑ De Felice, Alessandro. «Il Milan rifiuta l'offerta per Castillejo: saltato il trasferimento al CSKA Mosca» (en italià). Goal, 07-09-2021. [Consulta: 17 setembre 2021].
* ↑ Mork, Martin. «Milan's squad for the Champions League: Conti, Castillejo and Pellegri out». Football Italia, 03-09-2021. [Consulta: 9 setembre 2021].

## Enllaços externs

* Màlaga perfil oficial
* Futbolme Perfil (castellà)
* Samuel Castillejo Azuaga, Fitxa a Soccerway a Soccerway
* Samuel Castillejo Azuaga - Lloc web oficial (castellà)